b'\n_START_ARTICLE_\nVinko Vovk\n_START_SECTION_\n\xc5\xbdivljenje in delo\n_START_PARAGRAPH_\nVovk je leta 1943 diplomiral na \xc5\xa1tudiju matematike v Ljubljani, nato od\xc5\xa1el v Italijo, kjer je nadaljeval s \xc5\xa1tudijem ekonomije in 1947 v Trstu doktoriral z disertacijo Il problema dei costi comparati nel commercio internazionale. Do 1955 je pou\xc4\x8deval v \xc5\xa1olah po Italiji nato novembra 1955 od\xc5\xa1el v ZDA. Zaposlil se je v raziskovalnem oddelku General Electric Company v Clevelandu, a po nekaj letih je ustanovil lastno gradbeno podjetje. Pri delu se je po\xc5\xa1kodoval in po ve\xc4\x8dletnem bolehanju umrl._NEWLINE_Napisal je 3 u\xc4\x8dbenike matematike, ki so vsi iz\xc5\xa1li v Trstu. V te\xc5\xbekem povojnem \xc4\x8dasu je v Trstu vodil najvi\xc5\xa1jo slovensko \xc5\xa1olo (vi\xc5\xa1ja realna gimnazija v Trstu), jo s spretnostjo in podjetnostjo strokovno dvignil tako, da je usmerjala tudi druge \xc5\xa1ole. Dajal je pobudo za vsakoletne akademije, ki so zbli\xc5\xbeevale \xc5\xa1olo in star\xc5\xa1e, podpiral dija\xc5\xa1ki list Literarne vaje.'